Radang meninges

Meningitis () atau radang selaput otak () ialah keradangan pada membran sekeliling otak dan saraf tunjang. Ia terjadi akibat dari jangkitan virus atau bakteria yang berlaku pada selaput tisu membran yang menyelaputi otak dan cecair serebrospina.

Jenis
Meningitis terdiri daripada beberapa buah jenis. Meningitis meningokokus ialah radang pada selaput sekeliling otak dan saraf tunjang dan boleh membawa kepada meningokokal septisemia (keracunan darah oleh bakteria meningokokus). Penyakit meningokokal disebabkan oleh bakteria meningococcus Neisseria meningitides, dan penyakit ini berjangkit secara langsung menerusi titisan rembesan respiratori dari hidung dan tekak orang yang dijangkiti.

Penyakit ini kebanyakkannya berlaku di kalangan kanak-kanak berumur bawah lima tahun. Ia juga kerap berlaku dalam kalangan kanak-kanak dan remaja. Mereka yang mempunyai tahap keimunan yang rendah dan rapat dengan pesakit, pelancong yang melawat ke kawasan endemik di dunia juga mempunyai risiko yang tinggi.

Tanda dan gejala
Antara 5 ke 10% pesakit adalah pembawa pembawa sihat yang tidak mempunyai gejala. Tanda-tanda dan gejala adalah seperti berikut: 
 sakit kepala yang teruk 
 demam 
 loya 
 muntah 
 sakit tengkuk 
 tidak boleh melihat (silau) cahaya 
 ruam 
 tanda-tanda lain seperti rasa mengantuk dan kebingungan

Prognosis 
Kadar kematian pesakit meningitis ialah 5–15% kes dengan terapi sempurna dan 50% tanpa rawatan. 20% kalangan pesakit meningitis yang selamat mengalami masalah saraf termasuk pekak dan lumpuh.

Diagnosis 
Seseorang dengan gejala-gejala meningitis akan dilakukan ujian darah untuk mengenal pasti tanda-tanda keradangan. Pengambilan cecair serebrospinal melalui tebukan lumbar ialah ujian paling utama dalam pengenalpastian meningitis. Namun begitu, imbasan CT atau MRI perlu dilakukan terlebih dahulu sebelum tebukan lumbar apabila pesakit mempunyai bendasing seperti tumor atau memiliki tekanan intrakranium yang tinggi.

Rawatan
Antibiotik kemoprofilaksis (pencegahan penyakit menggunakan antibiotik) adalah disyorkan kepada kontak rapat sahaja. Pemvaksinan hanya akan dilakukan sekiranya jangkitan tidak berkesan.

Pencegahan

Vaksin meningokokal
Vaksin ini (dipanggil Meningococcal Quadrivalent Vaccine ACYW-135) —yang boleh didapati di hospital kerajaan, klinik bergerak, poliklinik dan klinik swasta— disyorkan pengunaannya kepada pelancong atau pelawat yang ke kawasan endemikbseperti Afrika, Amerika Selatan dan Asia Tengah termasuk Arab Saudi bagi mereka yang mengerjakan haji atau umrah. Vaksin ini biasanya diambil dua minggu sebelum tarikh melancong atau melawat dan ia boleh bertahan selama  kira-kira 3 hingga 5 tahun. Imunisasi secara rutin kepada kanak-kanak adalah tidak digalakkan.

Rujukan

Pautan luar

 Vaksin meningitis

 
Gangguan penyebab sawan
Kecemasan perubatan
Kesakitan akut
Triad perubatan
WPPER